  Анжелика Тихонова корреспондент Удмуртиысь 6-17 аресъем дышетскисьёсты Быдӟым Атыкай ожын кунмес утем муртъёсты буре ваёнлы сӥзем «Мои герои большой войны» творчествоя огъяросси конкурсэ пыриськыны ӧтё. «Спешите делать добро!» ӟечлэсьтон фондлэн пресс-службаез вылэ чӧлскыса, со сярысь элькунысь печатья но калыке ивортодэт вӧлмытонъя агентство ивортӥз. Вожвылъяськон куать номинациосъя ортче: «Рисунок» но «Поэзия» номинациосъя нимаз лэсьтэм ужъёс (арлыдъя куинь группаосын: 6-10 аресъемъёс, 11-13 аресъемъёс, 14-17 аресъемъёс), «Видеоролик», «Вокал», «Танец», «Оригинальный жанр» номинациосъя нимаз но коллективен лэсьтэм ужъёс. Котькуд номинациын семьялэн яке вордскем шарлэн историезъя, ӵыжы-выжыослэн, улосчиослэн подвигъёссылы сӥзем ужъёсты возьмало. «Рисунок» номинациын вормисьёслэн ужъёссы почта открыткаослы инъет луозы Ужъёсты 2021-тӥ арын 31-тӥ южтолэзёзь  кутозы. Вормисьёсты 15-тӥ оштолэзе ялозы но 25-тӥ оштолэзе сӥё-дано ужрадын пусъёзы.  Тодэ вайытом, Удмуртиын сочинениосъя «Без срока давности» огъяросси конкурслэн (12+) улосвыл люкетэз кутскиз, куриськонъёсты 1-тӥ южтолэзёзь кутозы. Тегъёс: Дышетон Удмуртия Россия вожвылъяськон пиналъёс ВормонНунал БыдӟымАтыкайож  